**Ministerul Lucrărilor Publice, Ministerul Finanţelor Publice**

**Dezvoltării și Administraţiei**

**nr............./...................... nr.............../....................**

**Ministerul Fondurilor Europene**

**nr............../....................**

**ORDIN**

**pentru modificarea și completarea Normelor metodologice de aplicare a Ordonanţei Guvernului nr. 29/2015 privind gestionarea şi utilizarea fondurilor externe nerambursabile şi a cofinanţării publice naţionale, pentru obiectivul "Cooperare teritorială europeană", în perioada 2014-2020 aprobate prin Ordinul Viceprim-ministrului, ministrul dezvoltării regionale şi administraţiei publice, Ministrului finanţelor publice și al Ministrului fondurilor europene nr. 340/607/190/2016**

În conformitate cu prevederile [art. 28](http://lege5.ro/Gratuit/g42timrsgu/ordonanta-nr-29-2015-privind-gestionarea-si-utilizarea-fondurilor-externe-nerambursabile-si-a-cofinantarii-publice-nationale-pentru-obiectivul-cooperare-teritoriala-europeana-in-perioada-2014-2020?pid=81947076&d=2016-06-23#p-81947076) din Ordonanţa Guvernului nr. 29/2015 privind gestionarea şi utilizarea fondurilor externe nerambursabile şi a cofinanţării publice naţionale, pentru obiectivul "Cooperare teritorială europeană", în perioada 2014-2020, aprobată cu modificări prin Legea [nr. 12/2016](http://lege5.ro/Gratuit/heydonrvhe/legea-nr-12-2016-pentru-aprobarea-ordonantei-guvernului-nr-29-2015-privind-gestionarea-si-utilizarea-fondurilor-externe-nerambursabile-si-a-cofinantarii-publice-nationale-pentru-obiectivul-cooperare-t?pid=&d=2016-06-23), Ordonanța Guvernului nr. 8/2017 și Ordonanța Guvernului nr. 14/2019,

Luând în considerare prevederile Ordonanței de Urgență a Guvernului nr. 68/2019 privind stabilirea unor măsuri la nivelul administrației publice centrale și pentru modificarea și completarea unor acte normative,

În temeiul art. 57 [alin. (1)](http://lege5.ro/Gratuit/gmztomrwgq/hotararea-nr-1-2013-privind-organizarea-si-functionarea-ministerului-dezvoltarii-regionale-si-administratiei-publice?pid=63572201&d=2016-06-23#p-63572201) din Ordonanța de Urgență a Guvernului nr. 57/2019 privind Codul administrativ, cu completările ulterioare, al art. 10 [alin. (4)](http://lege5.ro/Gratuit/gezdembwgq/hotararea-nr-34-2009-privind-organizarea-si-functionarea-ministerului-finantelor-publice?pid=39198532&d=2016-06-23#p-39198532) din Hotărârea Guvernului nr. 34/2009 privind organizarea şi funcţionarea Ministerului Finanţelor Publice, cu modificările şi completările ulterioare, şi al art. 14 [alin. (5)](http://lege5.ro/Gratuit/gm2domjygy/hotararea-nr-43-2013-privind-organizarea-si-functionarea-ministerului-fondurilor-europene?pid=63983223&d=2016-06-23#p-63983223) din Hotărârea Guvernului nr. 52/2018 privind organizarea şi funcţionarea Ministerului Fondurilor Europene, cu modificările şi completările ulterioare,

**Ministrul lucrărilor publice, dezvoltării și administrației, ministrul finanţelor publice şi ministrul fondurilor europene emit următorul ordin:**

**Art. I. –** Anexa la Ordinul Viceprim-ministrului, ministrul dezvoltării regionale şi administraţiei publice, Ministrului finanţelor publice și al Ministrului fondurilor europene nr. 340/607/190/2016, publicat în Monitorul Oficial al României, Partea I, nr. 414 din 01 iunie 2016, cu modificările și completările ulterioare, se modifică şi se completează după cum urmează:

1. **Alin. 2 al art. 2, se modifică și va avea următorul cuprins:**

*„(2) În cazul proiectelor propuse la finanţare în anul bugetar curent, dar ale căror contracte/decizii/acorduri/ordine de finanţare nu au fost încheiate cu/pentru autorităţile de management/ autorităţile naţionale, ordonatorii de credite potenţiali beneficiari pot desfăşura procedurile de achiziţie publică prevăzute a se derula în cadrul proiectelor și semna contractele de atribuire a achiziţiilor publice, pe baza fişei menţionate la art. 1 alin. (5).*

**2. La art. 5, după alin. (7), se introduce un nou alineat, alin. (8), cu următorul cuprins:**

*“(8) În înțelesul art. 19 alin. (1^1) din Ordonanță, pentru programul prevăzut la art.4 alin. (1) lit. b):*

a) Autoritatea de Management virează beneficiarilor lideri de proiecte finanțate din FEDR avansuri în euro din fondurile externe nerambursabile în valoare de 8% calculat pe baza valorii contractului de finanțare, cu excepția proiectelor care intră sub incidența ajutorului de stat pentru care procentul de avans poate ajunge la maxim 40%, în baza cererii de avans depusă de beneficiarul lider, în conturile deschise de beneficiarii lideri în euro;

*b) Beneficiarii lideri realizează repartizarea avansului în funcție de contribuția fiecărui partener la activitățile eligibile asumate în cadrul proiectului și virează acestora, cu celeritate, sumele respective în euro;”*

**3. Litera a) a** **Alin. (1) din art. 7, se modifică și va avea următorul cuprins:**

*„a) pentru Programul Interreg V-A România-Bulgaria:*

*– contractul de cofinanţare în vigoare încheiat între Autoritatea de management şi beneficiarii lideri/beneficiarii parteneri din România;*

*– solicitarea scrisă din partea beneficiarilor lideri/ beneficiarilor parteneri din România, realizată conform contractului de cofinanţare;”*

**4.** **La art. 7, după litera b), a alin. (1), se introduce o nouă literă, litera c), cu următorul cuprins:**

*“c) pentru Programul Interreg V-A România-Ungaria:*

*– contractul de finanțare/ cofinanţare în vigoare încheiat între Autoritatea de management şi beneficiarii lideri/beneficiarii parteneri din România;*

*– solicitarea scrisă din partea beneficiarilor lideri/ beneficiarilor parteneri din România, realizată conform contractului de finanțare/cofinanţare;*

*– scrisoare de garanție care să acopere valoarea avansului solicitat din FEDR pentru beneficiari lideri/beneficiari care implementează activități care intră sub incidența ajutorului de stat.”*

**5.** **Alin. (1) al art. 9, se modifică și va avea următorul cuprins:**

*„(1) Sumele acordate pentru proiecte implementate în cadrul Programului Interreg V-A România-Bulgaria, și Programului INTERREG IPA de cooperare transfrontalieră România-Serbia sub forma plății în avans se deduc din sursele din care au fost acordate, din valoarea fiecărei cereri de rambursare întocmite de beneficiarii parteneri din România, respectiv de către beneficiarii lideri de proiect, până la stingerea avansului, conform contractelor de cofinanțare/ finanțare încheiate cu autoritățile de management, după caz.”*

**6.** **La art. 9, după alin. (3) se introduce un nou alineat, alin. (4), cu următorul cuprins:**

*“(4) Sumele acordate pentru proiecte implementate în cadrul Programului Interreg V-A România-Ungaria sub forma plății în avans, se deduc din sursele din care au fost acordate, din valoarea fiecărei cereri de rambursare întocmite de beneficiari, respectiv de către beneficiarii lideri de proiect, până la stingerea avansului, conform contractelor de cofinanțare/ finanțare încheiate cu autoritățile de management, după caz.*

*În cazul avansului acordat beneficiarilor lideri/beneficiarilor care implementează activități care intră sub incidența ajutorului de stat, acesta trebuie să fie dedus integral din valoarea cererilor de rambursare în termen de trei ani de la de la sfârșitul anului plății avansului sau cel târziu la 31 decembrie 2023, oricare dintre acestea este mai apropiată, în caz contrar Autoritatea de Management va executa scrisoarea de garanție până la nivelul recuperării integrale a avansului.”*

**Art. II. -** Prezentul ordin se publică în Monitorul Oficial al României, Partea I.

|  |  |  |  |
| --- | --- | --- | --- |
|  |  |  |  |
|  | **Ministrul lucrărilor publice**  **dezvoltării şi administraţiei,** | **Ministrul finanţelor publice,** | **Ministrul fondurilor europene,** |

**Ion ȘTEFAN Vasile-Florin CÎȚU Ioan Marcel BOLOȘ**